Henrico IV de Anglaterra

Henrico IV de Anglaterra (in anglese Henry IV, 15 de april 1367 – 20 de martio 1413) esseva le rege de Anglaterra e senior de Irlanda ab 1399 usque 1413. Ante ille esseva cogniscite como Henrico (de) Bolingbroke.

Henrico esseva le prime monarcha post Haroldo Godwinson que parlava anglese como su lingua materne. Ille esseva le granfilio de Eduardo III e le filio de Johannes de Gent, Duce de Lancaster, un nobile potente. Durante le regno de su cosino Ricardo II, Henrico partipava in un rebellion infructuose contra le rege in 1388. Malgrado Ricardo non le puniva al initio, lor relationes se guastava in annos subsequente. Ricardo exiliava Henrico e post le morte de Johannes de Gent, ille cessava le hereditage de Henrico. Ita Henrico univa su adherentes, disthronava Ricardo e le imprisionava.

Durante su regno, Henrico manteneva le armistitio con Francia. Ille confrontava qualque rebelliones: le rebellion de Owain Glyndŵr in Galles et un altero per le familia Percy que esseva vincite al Battalia de Shrewsbury. Ille etiam ha disaccordos con su filio e hereditario Prince Henrico, que deveniva plus potente dum le sanitate del rege declinava in le final annos de su regno.

Categoria:Gente anglese
Categoria:Reges de Anglaterra